**Bestyrelsesmøde mandag den 4. juni 2018, kl. 19:00 i Café VIF’en**

**Dagsorden:**

1. Godkendelse af referatet fra sidste bestyrelsesmøde 16.04.2018

Ad1)

Referat godkendt

1. Bestyrelsens arbejde, kontaktpersoner, tidsrammer og information. Jette

Ad2)

* Jette er som ny formand givet adgang til VG’s bankkonto. Peter har også som kasser adgang til kontoen.
* Tidsrammer på alle aftaler. Som udgangspunkt skal alle sager indledningsvist behandles på det følgende bestyrelsesmøde efter henvendelsen.
* Som formand ønsker Jette, alle sager går gennem hende.
* Mailliste med VG’s kontakter i kommunen og nærmeste samarbejdspartnere.
1. Medlemskontingent, ved indmeldelse af andelsboligforeninger, medlems status (Peter)

Ad3)

Forslag til foreningsgebyr på 500 kr. Forslaget skal behandles på næstkommende generalforsamling. Hver forening har et mandat. Kontakt til VG skal foregå gennem en foreningsrepræsentant. Peter udarbejder forslag til ændring af VG’s vedtægter som behandles på næste bestyrelsesmøde. Ved foreningsindmeldelse frem til forslaget vedtages oplyses foreningen om den foreslåede vedtægtsændring.

Der har været 6 udmeldinger og 5 indmeldinger siden sidste bestyrelsesmøde i VG.

1. Gave til Viby if’s Jubilæum

Ad4)

Jette undersøger nærmere.

1. Byggeriet på Bjørnholmsalle. Lars

Ad5)

Artikel i Ejedomsavisen. Forurenet grund dækkes med ½ m jord. Der bygges ca. 100 ungdomsboliger i 4 etager. Der bygges også ca. 200 lejligheder i 2-, 3-, 4- og 5 etager med tagterrasser på nabogrunden. Grunden er ligeledes forurenet i sådan grad, at der stilles krav til rensning af regnvand fra grunden. Byggeprocenten er på 110%.

Den nuværende lokalplan er på 3 etager og en byggeprocent på 60%.

Det anslås at der skal være 130 parkeringspladser med adgang fra Bjørnholmsalle.

Høring i perioden 06.06.2018 – 01.08.2018.

Repræsentanter fra VG, Viby fællesråd oa. mødes i området torsdag 06.06.2018. På baggrund heraf udarbejdes der høringssvar.

1. Status Skanderborgvej 223. Lars og Niels

Ad6)

Der er kommet svar fra kommunen. Kommunens svar er at der ikke er kommet svar fra ejerne. Kommunens svar er mundtligt. Derfor beder VG om et skriftligt svar fra kommunen. Lars kontakter kommunen igen og beder om svarfrist fra grundejer.

Udlejningen er i strid med lokalplanen, hvor ejendommen er godkendt til én-familiebolig.

Lars og Niels går videre i sagen.

1. Skanderborgvej, fodgængerovergang. Alfred

Ad7)

Der er ikke noget nyt i sagen. Alfred arbejder videre med sagen.

1. Holme Ringvej, vejbump, 40 km zone. Jette

Ad8)

Der er ikke noget nyt i sagen. Jette har kontaktet Aarhus Kommune CBA. Der er fortsat meget hurtig kørsel samt bilister der kører udenom hellen. Jette kontakter kommunen igen.

40 km/t er ikke behandlet på byrådsmøde men sendt tilbage til tekniskudvalg.

1. Eventuelt

Ad9)

Høringssvar vedr. tandlægeklinik på Nordbyvej. Alle forslag er blevet imødekommet. Det gælder både beplantningen og belysningen.

Henvendelse vedr. støj på Lykkesholmsalle. VG opfordrer til at naboerne selv løser problemet.

Hjemmesiden flyttes til ”Surftown”. Der indgås aftale vedr. dokumenthåndtering og arkiv på senere tidspunkt.

VG’s brevpapir ændres med formandsskiftet.

Henvendelse ang. lystavle på Skanderborgvej. VG henviser til at sagen allerede behandles politisk.